ນັກສຶກສາຮົງກົງ ນັດຢຸດຮຽນ ເພື່ອປະທ້ວງ ນະໂຍບາຍຂອງປັກກິ່ງ (ສະໄລດ໌/ວີດີໂອ)
ບັນດາ​ຜູ້​ຈັດ​ແຈງ ການ​ນັດຢຸດ​ຮຽນ ມີ​ຄວາມ​ໂກດ​ແຄ້ນ ​ນຳ​ການຕັດສິນ​​​ ຂອງ​ປັກ​ກິ່ງ ທີ່​ບໍ່​ໃຫ້​​ມີ​ການສະ​ເໜີ​ຊື່ ​​ຜູ້​ສະໝັກ​ເລືອກ​ຕັ້ງ ​ເປັນ​ຜູ້​ບໍລິຫານ​ຮົງ​ກົງ ​ຢ່າງ​ເປີດ​ເຜີ​ຍ.
ນັກສຶກສາຫຼາຍພັນຄົນ ຢູ່ໃນຮົງກົງ ໄດ້ເລີ້ມການຂວ້ຳບາດບໍ່ເຂົ້າ ຫ້ອງຮຽນ ເປັນເວລານຶ່ງອາທິດ ເພື່ອປະທ້ວງການຕັດສິນຂອງ ປັກກິ່ງ ທີ່ບໍ່ອະນຸຍາດໃຫ້ມີການເລືອກຕັ້ງແບບປະຊາທິປະໄຕ ໂດຍເຕັມ ຢູ່ໃນ ອານານິຄົມເກົ່າຂອງອັງກິດແຫ່ງນັ້ນ ນັກສຶກສາວິທະຍາໄລ ແລະ ມະຫາວິທະຍາໄລ ຈາກທົ່ວດິນແດນ ດັ່ງກ່າວ ໄດ້ພາກັນຫລັ່ງໄຫລເຂົ້າໄປໃນ ບໍລິເວນເດີ່ນມະຫາວິທະ ຍາໄລຮົງກົງ ໃນຕອນບ່າຍວັນຈັນມື້ນີ້ ເພື່ອລິເລີ້ມການຂວ້ຳບາດ ດ້ວຍການໂຮມຊຸມນຸມຂະໜາດໃຫຍ່ ບັນດາຜູ້ຈັດແຈງການນັດງົດຮຽນ ມີຄວາມໂກດແຄ້ນນຳການ ຕັດສິນ ຂອງປັກກິ່ງ ໃນເດືອນສິງຫາຜ່ານມາ ທີ່ບໍ່ໃຫ້ມີການສະເໜີຊື່ຜູ້ສະໝັກເລືອກຕັ້ງ ເປັນຜູ້ບໍລິຫານຮົງກົງຢ່າງເປີດເຜີຍ ແຕ່ລະບຸວ່າພວກສະໝັກ ເລືອກຕັ້ງ ຕ້ອງຜ່ານການ ກວດສອບໂດຍຄະນະກຳມະການທີ່ນິຍົມປັກກິ່ງ ທ້າວ Hong Yuen ນັກສຶກສາມະຫາວິທະຍາໄລຮົງກົງ ເວົ້າວ່າ ນັກວິເຄາະທັງຫຼາຍ ກ່າວວ່າ ເຂົາເຈົ້າຄາດວ່າ ການຂວ້ຳບາດໃນຄັ້ງນີ້ ແມ່ນຈະມີຜົນໜ້ອຍຫລາຍ ຫຼື ບໍ່ມີຜົນກະທົບແຕ່ຢ່າງໃດເລີຍ ຕໍ່ການຕັດສິນຂອງປັກກິ່ງ